# Més Algemesí

Més Algemesí (+A) és una plataforma política valencianista d'àmbit municipal. Es presenta a la localitat d'Algemesí, a la Ribera Alta. La plataforma està formada per persones independents, pel Bloc Nacionalista Valencià, Iniciativa del Poble Valencià i Esquerra Republicana.

## Història

A les municipals de 2011 el seu cap de llista va ser l'independent Josep Bermúdez, qui va ser elegit després d'unes primàries obertes a tots els veïns del poble majors de setze anys que participaren en les primàries obertes que realitzaren al Casino Liberal d'Algemesí. No debades, la coalició va fer una campanya propera al votant, amb un acte on els ciutadans podien preguntar-li directament al candidat a l'alcaldia.

### Eleccions municipals de 2011

Finalment, a les eleccions municipals de 2011 van obtenir 1.363 vots, que van suposar dos regidors per a la formació valencianista.
| Eleccions | Candidat | Vots | % de vots | Regidors | Posició |
| Eleccions municipals de 2011 | Josep Bermúdez | 1.363 | 8,90% | 2 | 4ª |
| Eleccions municipals de 2015 | Josep Bermúdez | 2.798 | 18,76% | 4 | 3ª |

## Activitat

Pel que fa a la seua activitat a l'Ajuntament, Més Algemesí ha denunciat tergiversacions per part de l'Ajuntament en els comptes de la construcció del mercat, va demanar a les Corts Valencianes (a través del Grup Parlamentari Compromís) la construcció d'una residència per a la tercera edat, una rotonda al Camí de la Creueta i una escola infantil i de primer cicle d'educació primària, ha denunciat la gestió del Pàrquing per part de l'Ajuntament d'Algemesí, i ha reclamat a la Generalitat Valenciana que pague un deute d'1,5 milions d'euros a l'Ajuntament.
L'agrupació ha aconseguit que un advocat, familiar directe d'una de les regidores del Partit Popular d'Algemesí, torne una suma de 28.000 € a l'Ajuntament. Suma qualificada per Més Algemesí d'excessiva i sobre la qual la interventora de l'Ajuntament va indicar que el procediment seguit no era l'adequat i que existia una incompatibilitat per a facturar pel vincle conjugal.

### Participació Ciutadana

El portaveu va ser elegit en el 2011 a través d'unes primàries obertes a tots els veïns de la població majors de 16 anys, les quals van ser realitzades al Casino Lliberal d'Algemesí; va ser el primer partit d'Algemesí que elegia de manera oberta el seu candidat. La coalició realitzà una campanya electoral, qualificada per ells, com a propera al votant, amb actes on els ciutadans podien preguntar-los directament.
Fins a maig del 2014 han realitzat assemblees obertes per a tota la ciutadania al saló d'actes del Casino Liberal d'Algemesí. És a partir d'esta data quan comencen a realitzar assemblees obertes barri per barri, amb la intenció d'apropar cada vegada més ciutadania i política.

### Transparència

El grup ha apostat fermament per la transparència i la gestió honesta dels recursos municipals. Han explicat què cobren els regidors de l'ajuntament, han publicat a la seua pàgina web les dades de l'atur del poble, les subvencions atorgades per l'Ajuntament, les factures i contractes, pagaments d'obres públiques i altres documents econòmics de l'Ajuntament d'Algemesí. A més, el portaveu del partit va fer pública la seua declaració de la renda, tot i que habitualment no se sol fer.

## Referències

* ↑ Web oficial de Més Algemesí
* ↑ «Blog de Josep Bermúdez». Arxivat de l'original el 2012-01-16. [Consulta: 1r setembre 2011].
* ↑ «Web oficial de Més Veu Jove». Arxivat de l'original el 2019-06-26. [Consulta: 7 juny 2014].
* ↑ «Quant a Més Algemesí». Arxivat de l'original el 2011-09-03. [Consulta: 1r setembre 2011].
* ↑ BLOC, Iniciativa i ERPV acorden una candidatura unitària a Algemesí per a les eleccions municipals notícia a Valencianisme.com del 10 de setembre de 2010
* ↑ Josep Bermúdez, candidato de Més Algemesí a la alcaldía notícia a Las Provincias del 14 de desembre de 2010 (castellà)
* ↑ Més Algemesí deja en manos de los vecinos la elección de su candidato a la alcaldía Un total de 110 personas participaron ayer en estas primarias abiertas y eligieron al profesor Josep Bermúdez - notícia a Levante-EMV del 12 de setembre de 2010 (castellà)
* ↑ Més Algemesí contestará a las preguntas de los vecinos notícia a Las Provincias del 13 de maig de 2011 (castellà)
* ↑ Més Algemesí se estrena con éxito en las elecciones notícia a Las Provincias del 24 de maig de 2011 (castellà)
* ↑ Més Algemesí acusa al alcalde de mentir sobre el coste del Mercado notícia a Las Provincias del 15 de desembre de 2011 (castellà)
* ↑ Més Algemesí lamenta que el PP valencià vaja “en contra” dels interessos de la ciutat notícia a Riberaexpress del 26 de desembre de 2011
* ↑ Més Algemesí denuncia la dolenta gestió del pàrquing L'Ajuntament espera treure 12.500 euros anuals per la gestió d'una planta de l'aparcament que ha costat 5,5 milions d'euros - notícia a El Punt Avui del 27 de desembre de 2011
* ↑ Més Algemesí reclama la deuda de 1,5 millones de la Generalitat notícia a Las Provincias del 13 de gener de 2012 (castellà)
* ↑ Una juez de Alzira prohíbe a la prensa informar de una polémica con una factura notícia a Las Provincias del 5 de juliol de 2013 "Més Algemesí, calificó de excesiva la cantidad pagada por el asesoramiento letrado. Las críticas de la formación se centraron también en que la defensa jurídica del funcionario municipal apenas se prolongó en el tiempo, lo que para ellos hacía más grave los honorarios abonados al despacho de abogados. De hecho, un informe de la interventora municipal que obra en poder de LAS PROVINCIAS informó «desfavorablemente» sobre el pago de esa cantidad por parte del Ayuntamiento de Algemesí a los letrados." (castellà)
* ↑ Més Algemesí deja en manos de los vecinos la elección de su candidato a la alcaldía Un total de 110 personas participaron ayer en estas primarias abiertas y eligieron al profesor Josep Bermúdez - notícia a Levante-EMV del 12 de setembre de 2010
* ↑ "Més Algemesí ha anunciat que reprendrà les assemblees de barri en setembre “i abans de desembre ens haurem reunit amb tots els barris d'Algemesí " Arxivat 2014-07-15 a Wayback Machine. notícia a Algemesí Web del 4 de juliol de 2014
* ↑ "Regeneració democràtica. Amb una aposta ferma per la transparència i la gestió honesta dels recursos municipals i per un increment de la participació ciutadana en la vida política i social d'Algemesí." Arxivat 2014-05-05 a Wayback Machine. Secció "Quant a..." del web de Més Algemesí
* ↑ Informació extreta del web oficial de Més Algemesí

## Enllaços externs

* Més Algemesí
* Josep Bermúdez Arxivat 2012-01-16 a Wayback Machine.
* Més Veu Jove Arxivat 2019-06-26 a Wayback Machine.